**Lühiülevaade Kohila valla 2020. aasta eelarvest**

Vald kinnitas oma prioriteedid 2020. aastaks [eelarvestrateegias 2020-202](https://atp.amphora.ee/kohilavv/index.aspx?itm=181526)3 , mis võeti vastu 2019. aasta septembris. Elanike arvu suurenemisega kasvavad maksutulud varasemast kiiremini, loodetust suurem on riigitoetuste kasv. See lubab prognoosida eelarvestrateegiast pisut suuremaid eelarve tulusid.

2020. aastaks on vallal järgmised prioriteedid:

* Aespa lasteaia projekteerimine ja ehituse alustamine
* Investeeringud teedesse ja tänavavalgustuse rekonstrueerimise jätkamine
* Spordirajatistele suunatud tegevus
* Haridusasutuste remondid
* Valla allasutuste töötajate töötasu jätkuv tõstmine

Põhitegevuse tulud[[1]](#footnote-1)

**2020. aasta eelarves on planeeritud põhitegevuse tulud 12,6 miljonit eurot. See on 0,9 miljonit eurot ehk 7,7% enam kui 2019. aasta eelarve täitmine.**

* Eelarve tuludest 63,8% ehk 8 miljonit moodustab tulumaks (võrreldes eelmise aastaga kasv +11,9%)[[2]](#footnote-2). Kohalikele omavalitsustele ülekantav tulumaksu osa kasvas 11,93%lt 11,96%le.
* Kaupade ja teenuste müügist kogutakse eelarvesse 5,3% ehk 0,7 miljonit eurot (-0,5%). Lasteaia osalustasu tõuseb 2020. aastal 58,40 eurole, samas saavad kõik vähemalt kolme lapsega pered 20% soodustuse.
* Saadud toetused moodustavad eelarve tuludest 28,1%, ulatudes 3,5 miljoni euroni (+11,8%). Elanike arvu kasvuga on suurenenud toetus riigi tasandusfondist.
* Muud tulud (maamaks, keskkonnatasud jms) moodustavad eelarve tuludest 2,9% ehk 0,4 miljonit eurot (-17%). 2019. a müüdi raieõigust seoses ÜVK-ga ja laekus arvestatav summa kahjuhüvitisi kindlustuselt, mille ette kavandamiseks puudub praegu alus..

**Põhitegevuse kulud**

**2020. aasta eelarves on planeeritud põhitegevuse kulusid 11,1 miljonit eurot. See on 0,8 miljonit eurot ehk 6,6% enam kui 2019. aasta eelarve täitmine.**

Põhitegevuse kulud jaotuvad üheksa erineva valdkonna vahel, mis omakorda jagunevad majandusliku sisu alusel : majandamis- ja personalikulud ning toetusteks.

* **Haridus** moodustab põhitegevuse kuludest suurima osa 62,3% ehk 6,9 miljonit eurot, mis võrreldes eelmise aastaga on samaks jäänud.
	+ Võrreldes 2019. aastaga**:**
		- **Majandamiskulud** on vähenenud 1,7 miljoni euroni (-17%) Seoses uue koolihoone ja Männi lasteaia renoveeritud osa sisustamisega tehti 2019. a ühekordseid kulusid. ja kulud projektirahadest lähenesid 0,2 milj eurole, mida uues eelarves ei kavandata.
		- **Personalikulud** 5,2 miljoni euroni (+11,8%), tõus on seotud pedagoogide ja teiste töötajate palgatõusuga nii gümnaasiumis kui ka lasteaedades, vallas loodi 1 logopeedi koht ja kavas on veel 1 lisaks luua. Alampalga tõus on võrreldes 2019. aastaga +8,1%.
* **Vaba aeg, kultuur ja religioon** 1,2 miljon eurot (+15,3%), millest 70,5% ehk 0,8 miljonit eurot moodustavad kultuuriasutuste (spordikompleksi, raamatukogude, rahvamajamaja, noortekeskuste, muuseumi), info ja kultuurihaldusega seotud tegevuskulud ning 29,5% spordi ja vabaajategevusega seotud kulud;
* **Sotsiaalne kaitse** 1miljon eurot, millest 29% ehk 0,3 miljonit eurot (+12,2%) suunatakse vanurite ja puudega isikute hooldekodude kohamaksu tasumiseks ja muudeks kuludeks, 52,5% ehk 0,5 miljonit eurot (+11,4%) perede toetuseks, sh laste päevahoiutoetus, mis on 275 eurot kuus ja riigitoetusega lisatud laste asendus- ning järelhoolduse kulud, 10,6% ehk 0,1 miljonit eurot (+1 %) riiklikuks toimetuleku- ja täiendavateks toetusteks riskirühmadele. Toimetulekutoetuse saajate arv väheneb.

Ülejäänud 19% põhitegevuse kuludest ehk 2miljonit eurot (+18,3%) jaguneb kuue valdkonna vahel järgmiselt:

* **Majandus** 0,7 miljonit eurot, millest 41,8% ehk 0,24 miljonit eurot (+87,7%) moodustab teede ja tänavate korrashoid.
* **Elamu- ja kommunaalmajandus** moodustab 1,8% ehk 0,2 miljonit eurot (+12%). Suurim kulu tänavavalgustuse ülalpidamisse ja hooldusesse, samas on suur elektri kokkuhoid uuenenud energiasäästliku tänavavalgustuse taristu rakendamisest.
* **Keskkonnakaitse kulud** 0,4 miljonit eurot, 3,7% kuludest (+18%), suurim kulu läheb avalike alade puhastamisele, sh sõidu- ja kergliiklusteede lumekoristus ja libedusetõrje ning haljastusele.
* **Muud** ehk 0,73 miljonit eurot, 6,6% kuludest (+10,4%) jaguneb valitsemiskuludele, avalikule korrale ja tervishoiule. Vallavalitsuse hoone ja ametnike/töötajate palgakulud on kavandatud 0,74 miljonit eurot (+6,7%)
* **Reservfond,** millest valitsus teeb eraldisi ettenägematuteks kuludeks,on 0,1 miljonit eurot ja moodustab põhitegevuse kuludest 0,9%.

Majandamis- ja personalikulud tervikuna moodustavad põhitegevuse kuludest 91,4% ehk 10,1 miljonit eurot, kasvades 6%. Antavad toetused moodustavad 8,6% ehk 0,9 miljonit eurot, kasvades 13,2%. Kasvanud on nii spordi- kui ka sotsiaaltoetused ja omavalitsusliitude osalused.

Joonis 1. Põhitegevuse kulud majandusliku sisu alusel valdkonniti 2020. aastal võrreldes 2019. aasta eelarve täitmisega (tuhat eurot)

Investeerimistegevus

**2020. aasta eelarves on planeeritud investeeringukulusid 3,6 miljonit eurot, mis on 0,5 miljonit eurot vähem kui 2019. aastal, kui valmisid 2018. a alustatud suured investeeringud.**

**Investeeringud koosnevad:**

* **Põhivara soetusest**, mis moodustab 98,3% ehk 3,6 miljonit eurot.

Suurimad investeeringuobjektid on:

* + - **Aespa lasteaia projekteerimine ja ehituse alustamine 0,6 miljonit eurot;**
		- **Kohila Männi lasteaia keskmise osa rekonstrueerimine 0,2 miljonit eurot;**
		- **Valla tänavavalgustuse taristu rekonstrueerimine omaosalusega 0,15 miljonit eurot, toetus 0,15 miljonit eurot;**
		- **Staadioni tartaankatte vahetus toetusega 0,1 miljonit eurot ja spordihoone juurdeehitus 0,3 miljonit eurot.**
		- **Teede ja tänavate rekonstrueerimine 1,4 miljonit eurot, sh Härjaoja tee koos kergliiklusteega omaosalusega 0,08 miljonit eurot ja toetus 0,6 miljonit eurot**
* **Intressikuludest** 0,06 miljonit eurot.

Investeeringuid finantseeritakse jooksva aasta eelarve tuludest (0,8 miljonit eurot), investeeringutoetustest (0,9 miljonit eurot), likviidsete varade arvelt (1,5 miljonit eurot), võetud uue laenu arvelt (0,4 miljonit eurot).

Joonis 2. Investeeringud valdkondade ja finantseerimisallikate kaupa (tuhat eurot)

Finantsseis

* **omafinantseerimisvõime** ehk põhitegevuse tulude ja põhitegevuse kulude vahe on 1,5 miljonit eurot, millest tasutakse nii olemasolevaid laenumakseid *(jooksva aasta laenumaksete põhiosa 0,76 miljonit eurot ehk 52% põhitegevuse tulemist)*, intressikulusid. Eesmärk on seda taset hoida ja võimalusel suurendada ka järgnevatel aastatel, et säilitada investeerimisvõimekus.
* **netovõlakoormus** (kohustused miinus likviidsed varad) on kavandatud 2020. aasta lõpuks 49,8% põhitegevuse tuludest ehk 6,3 miljonit eurot. Arengukavas on seatud valla ülempiiriks 60%.
* **likviidsete varade mahu kasvu ei ole** 2020.aastal ette näha.
1. maksutulud, tulud kaupade ja teenuste müügist, saadavad toetused, muud tegevustulud [↑](#footnote-ref-1)
2. sellist tähistust, võrdlemaks 2020. aasta eelarvet 2019. aasta eelarve täitmisega, kasutatakse dokumendis läbivalt [↑](#footnote-ref-2)